stanford-oval/wikipedia huggingface dataset:
Kreikkalainen naimakauppa
Elokuvan budjetti ja menestys

Elokuvan budjetti oli pieni, vain viisi miljoonaa dollaria ja se tuotti pienen budjetin elokuvaksi todella hyvin; yli 241 miljoonaa dollaria pelkästään Yhdysvalloissa ja yli 127 miljoonaa dollaria muualla, maailmanlaajuisesti siis lähes 369 miljoonaa dollaria. Elokuva onkin parhaiten menestynyt romanttinen komedia Yhdysvalloissa vuoden 1978 jälkeen. Elokuva on myös kaikkien aikojen parhaiten tuottanut elokuva joka ei ole ollut Pohjois-Amerikan listaykkösenä viikon katsotuimpana elokuvana. Elokuva oli myös ehdolla parhaan käsikirjoituksen Oscar-palkintoon.
Juoni

Toula (Nia Vardalos) on amerikankreikkalainen nainen. Toulan isä haluaisi Toulalle perinteisen kreikkalaisen naisen elämän; kreikkalainen mies, lapsia ja ruoanlaittoa. Toula haluaisi elämältään kuitenkin jotakin muuta ja tätä hänen isänsä on vaikea ymmärtää.
Toula pääsee kuitenkin kouluttamaan itsensä, uuteen työpaikkaan ja samalla aikaa uudistaa arkisen näköisen tyylinsä täysin. Pian Toula rakastuukin mieheen nimetä Ian Miller (John Corbett). On vain yksi ongelma; Ian ei ole kreikkalainen ja tätä on Toulan perheen vaikea hyväksyä.
Aiheesta muualla

Hollywood.com (englanniksi)
Amazon.com (englanniksi)
movies.yahoo.com (englanniksi)
RottenTomatoes.com (englanniksi)
Muddusjärvi

| Muddusjärvi |
| --- | --- |
Valtiot:  Suomi 
Paikkakunta:  Inari
Koordinaatit:  68°58′48″N, 26°46′54″E
Vesistöalue ja valuma-alueen tietoja
Laskujoki:  Kettujoki
Järvinumero:  71.241.1.001 
Mittaustietoja
Pinnankorkeus:  146,8 m 
Rantaviiva:  160 km 
Pinta-ala:  50,4 km² 
Tilavuus:  0,43 km³ 
Keskisyvyys:  8,5 m 
Suurin syvyys:  74 m 
Valuma-alue:  2 215 km2 
 fiMutusjärvi 
Muddusjärvi, Mutusjärvi eli Muttusjärvi (inarinsaameksi Mudusjävri tai Muddusjävri) on järvi Inarissa Inarijärven länsipuolella. Sen pinta-ala on 48,7 km².
Muddusjärvi on oligotrofinen ja sen vesi on rusehtavaa Kaamasjoen ja Terstojoen tuomien suovesien vuoksi. Pääallas on syvä, mutta lahdet matalampia. Rannat ovat kivikkoa ja hiekkaa, syvemmällä pohja on hienojakoista mutaa. Muddusjärvessä esiintyy kymmenen kalalajia: siika, taimen, nieriä, harjus, ahven, hauki, made, mutu, kolmipiikki ja kymmenpiikki.
Järven koillispäässä Valpurinniemessä toimii Helsingin yliopiston Muddusjärven tutkimusasema.
Muddusjärveen putosi 21. lokakuuta 1944 saksalainen Junkers Ju 52 -kuljetuslentokone, jonka hylky löytyi vuonna 1958 tai 1959. Hylyn osia on nostettu järvestä vuosina 1963 ja 2003.
Kreolikansat

Jacques Aman, Kreoli punaisessa turbaanissa, noin 1840.
Kreolikansat ovat etnisiä ryhmiä, jotka syntyivät eurooppalaisten ja ei-eurooppalaisten kansojen sekoittuessa. Kreolikansat ovat tyypillisesti valkoisten länsieurooppalaisten siirtomaa-asukkaiden, länsiafrikkalaisten, ja eri alueiden alkuperäiskansojen jälkeläisiä. Kreolikansojen etninen tausta vaihtelee suuresti.
Kreolikansoja

Akut (Länsi-Afrikassa)
Liberian afroamerikkalaiset (Liberiassa)
Louisianan kreolit (Yhdysvalloissa)
Kriot (Sierra Leonessa)
Ilois-kansa (Chagossaarilla)
Cajunit (Yhdysvalloissa)
Aiheesta muualla

Kuvia tai muita tiedostoja aiheesta Kreolikansat Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Creole Peoples
Käännös suomeksi
Moottoripyöräilyn Etelä-Afrikan Grand Prix

Moottoripyöräilyn Etelä-Afrikan Grand Prix oli ratamoottoripyöräilyn MM-sarjan Etelä-Afrikan osakilpailu, joka ajettiin kaikkiaan kymmenen kertaa vuosien 1983 ja 2004 välillä.
Kolme ensimmäistä kilpailua järjestettiin Kyalamin radalla vuosina 1983–1985, jonka jälkeen osakilpailu poistettiin MM-kalenterista Etelä-Afrikan harjoittaman apartheid-rotuerottelupolitiikan vuoksi. Vuonna 1992 Kyalamin uusitulla radalla ajettiin yksi kilpailu, jonka jälkeen Etelä-Afrikka poistui jälleen MM-kalenterista useaksi vuodeksi.
Vuosina 1999–2004 kilpailu ajettiin Welkomin kaupungissa sijaitsevalla Phakisa Freewayllä.
Voittajat

| Vuosi | Rata | 125 cc> Ajaja | 125 cc> Valmistaja | 250 cc> Ajaja | 250 cc> Valmistaja | MotoGP> Ajaja | MotoGP> Valmistaja |
| --- | --- | --- | --- | --- | --- | --- | --- |
| 2004 | Welkom |  Andrea Dovizioso | Honda |  Dani Pedrosa | Honda |  Valentino Rossi | Yamaha |
| 2003 | Welkom |  Dani Pedrosa | Honda |  Manuel Poggiali | Aprilia |  Sete Gibernau | Honda |
| 2002 | Welkom |  Manuel Poggiali | Gilera |  Marco Melandri | Aprilia |  Tohru Ukawa | Honda |
| Vuosi | Rata | 125 cc | 125 cc | 250 cc | 250 cc | 500 cc | 500 cc |
| Vuosi | Rata | Ajaja | Valmistaja | Ajaja | Valmistaja | Ajaja | Valmistaja |
| 2001 | Welkom |  Youichi Ui | Derbi |  Daijiro Kato | Honda |  Valentino Rossi | Honda |
| 2000 | Welkom |  Arnaud Vincent | Aprilia |  Shinya Nakano | Yamaha |  Garry McCoy | Yamaha |
| 1999 | Welkom |  Gianluigi Scalvini | Aprilia |  Valentino Rossi | Aprilia |  Max Biaggi | Yamaha |
| 1992 | Kyalami |  Jorge Martínez | Honda |  Max Biaggi | Aprilia |  John Kocinski | Yamaha |
| Vuosi | Rata | 250 cc> Ajaja | 250 cc> Valmistaja | 500 cc> Ajaja | 500 cc> Valmistaja |
| --- | --- | --- | --- | --- | --- |
| 1985 | Kyalami |  Freddie Spencer | Honda |  Eddie Lawson | Yamaha |
| 1984 | Kyalami |  Patrick Fernandez | Yamaha |  Eddie Lawson | Yamaha |
| 1983 | Kyalami |  Jean-François Baldé | Chevallier |  Freddie Spencer | Honda |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kissakahvila

Pieni kissakahvila Kiotossa.
Kissakahvila on teemakahvila, jossa kissoja voi käydä katsomassa ja leikkimässä niiden kanssa. Asiakkaat maksavat sisäänpääsymaksun tai tuntimaksun, ja kissakahviloita voi pitää valvottuna lemmikkivuokrauksena sisätiloissa.
Historia

Maailman ensimmäinen kissakahvila avattiin Taiwanissa vuonna 1998. Taipeissa sijaitseva ”Kissan kukkatarha” (猫花園) tuli tunnetuksi Japanissa ja alkoi houkutella paljon japanilaisia turisteja sekä paikallisia. Japanin ensimmäinen kissakahvila, nimeltään Neko no Jikan (猫の時間) eli ”Kissan aika”, avattiin Osakassa vuonna 2004.
Japani

Kissakahvilat ovat melko suosittuja Japanissa, jonka pääkaupungissa Tokiossa niitä on 39. Niistä ensimmäisiä oli Hanada Norimasan vuonna 2005 avaama Neko no Mise (猫の店) eli ”Kissan kauppa”. Kissakahviloiden suosio selittyy sillä, että monissa japanilaisissa asunnoissa ei sallita lemmikkieläimiä. Myös pitkät työpäivät vähentävät mahdollisuuksia lemmikin hankintaan. Kissa tarjoaa kaupunkilaiselle rauhoittavaa seuraa muutoin rasittavassa ja yksinäisessä elämässä. Muunkin tyyppinen lemmikkivuokraus on Japanissa yleistä.
Kissakahviloita on monenlaisia. Joissakin kahviloissa on vain tiettyjä kissoja, esimerkiksi mustia kissoja, harvinaisen rodun edustajia tai entisiä kulkukissoja. Kissakahvilan pyörittämistä varten on hankittava lupa ja noudatettava eläinten hyvinvointia ja hoitoa koskevan sopimuksen vaatimuksia.
Japanilaisissa kissakahviloissa on säännöt, joilla pyritään takaamaan siisteys ja kissojen hyvinvointi. Erityisesti halutaan varmistaa, etteivät kissat häiriinny liiallisesta tai epämieluisasta huomiosta, esimerkiksi nukkuessaan tai lasten aiheuttamasta häiriöstä. Monet kahvilat pyrkivät myös lisäämään tietoja kissojen hyvinvointiin liittyvistä asioista, esimerkiksi hylätyistä tai kulkukissoista.
Suomi

Suomen ensimmäinen kissakahvila, Purnauskis, avasi ovensa Tampereella lokakuussa 2014. Seuraava, Kissakahvila Helkatti, avattiin Helsinkiin heinäkuussa 2015. Kesällä 2018 Rovaniemelle avattiin kolmantena Kissakahvila Freija. Suomen neljäs kissakahvila, Tiramisu, avattiin Kuopioon kesällä 2019.
Aiheesta muualla

Kuvia tai muita tiedostoja aiheesta Kissakahvila Wikimedia Commonsissa
Purnauskis, Suomen ensimmäinen kissakahvila
Kissakahvila Helsinki
Matthew Archer

| Matthew Archer> Henkilötiedot.Muusikko |
| --- | --- |
Aktiivisena:  1988-
Tyylilajit:  Heavy metal, goottimetalli, Doom metal
Soittimet:  rummut
Yhtyeet:  Paradise Lost (1988-1994)
  [ Muokkaa Wikidatassa ] [ ohje ]  
Matthew Archer on englantilainen rumpali. Archer tunnetaan parhaiten yhtyeestä Paradise Lost, jossa Archer soitti vuosina 1988–1994. Archer oli yksi yhtyeen perustajajäsenistä.
Diskografia > Paradise Lost

Lost Paradise (1990)
Gothic (1991)
Shades of God (1992)
As I Die -EP (1993)
Icon (1993)
Gothic -EP (1994)
At the BBC (2003) (livealbumi, Archer soittaa osalla raidoista)
Aiheesta muualla

Encyclopaedia Metallum: Paradise Lost
Paradise Lost
| --- | --- |
Albumit::   Lost Paradise  Gothic  Shades of God  Icon  Draconian Times  One Second  Host  Believe in Nothing  Symbol of Life  Paradise Lost  In Requiem  Faith Divides Us – Death Unites Us  Tragic Idol  The Plague Within  Medusa  Obsidian 
Singlet ja EP:t::   "In Dub 12"  "As I Die -EP"  "Gothic EP"  "Seals the Sense"  "The Last Time"  "Forever Failure"  "True Belief"  "Say Just Words"  "One Second"  "Permanent Solution"  "So Much Is Lost"  "Fader"  "Mouth"  "Erased"  "Forever After"  "The Enemy"  "Crucify" 
Livealbumit::   At the BBC -live  The Anatomy  Draconian Times MMXI  Live at the Roundhouse  Symphony for the Lost  Live At Rockpalast 1995  At the Mill 
Kokoelmat::   The Singles Collection  Reflection  Drown in Darkness – The Early Demos  Lost in Time  Tragic Illusion 25 
Videot ja DVD:t::   Live Death  Harmony Breaks  One Second Live  Evolve  Over the Madness  The Anatomy of Melancholy  Draconian Times MMXI
Murów

| Murówin kunta (Gmina Murów) Gemeinde Murow |
| --- | --- |
 vaakuna
 Murówin kunnan kartta
 Murówin kunta
 Koordinaatit: 50°52′N, 17°57′E 
Valtio:  Puola
Voivodikunta:  Opole
Piirikunta:  Opole
 – Kunnanjohtaja:  Michał Golenia
Pinta-ala:  
 – Kokonaispinta-ala:  160 km²
Väkiluku (2020):  5 277
 – Väestötiheys:  34 as./km²
Suuntanumero(t):  (+48) 77
 
 Kotisivut 
Infobox OKVirheellinen NIMI-arvo: 
Murów (Gmina Murów, saks. Gemeinde Murow) on maalaiskunta Opolen piirikunnassa Puolassa. Sen väkiluku oli vuoden 2020 lopussa 5 277.
Opolen piirikunnan asukkaista neljä prosenttia asuu Murówin kunnassa ja sen pinta-alasta 10,1 prosenttia kuuluu Murówin kuntaan. Kylät Murówin kunnassa ovat Bukowo, Dębiniec, Grabice, Grabczok, Kały, Młodnik, Murów, Nowe Budkowice, Okoły, Radomierowice, Stare Budkowice, Zagwiździe sekä Święciny. Sillä on yhteistä rajaa Dobrzeń Wielkin, Kluczborkin, Lasowice Wielkien, Łubnianyn, Pokójin ja Wołczynin kuntien kanssa. Murówin kunnan pinta-alasta 74,8 prosenttia on metsän peitossa.
Murówin väestöpyramidi 2014.
Vuoden 2020 lopussa 51,3 prosenttia Murówin asukkaista oli naispuolisia ja 48,7 prosenttia miespuolisia. Alle 18-vuotiaat muodostivat 13,6 prosenttia kunnan väestöstä, työikäiset 64,2 prosenttia ja eläkeikäiset 22,2 prosenttia väestön keski-iän ollessa 43,9 vuotta. Vuonna 2020 Murówin kunnassa syntyi 42 lasta. Puolan vuoden 2011 väestönlaskennassa kunnan väestöstä 22,1 prosenttia oli saksalaisia, ja saksan kielellä on kunnassa virallisen avustavan kielen asema.
Aiheesta muualla

Kuvia tai muita tiedostoja aiheesta Murów Wikimedia Commonsissa
Gmina Wiejska Murów Opolen tilastokeskus. (puolaksi)
Mururoa

Satellittikuva atollista
| --- | --- |
Muut nimet:  Moruroa
Sijainti:  21°50′S, 138°55′W, Tureia Ranskan Polynesia Ranska
Saariryhmä:  Tuamotu
Pinta-ala:  15 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Mururoa eli Moruroa on atolli Ranskan Polynesiassa, eteläisellä Tyynellä valtamerellä. Se on osa Tuamotun saariryhmää. Atolli sijaitsee noin 1 200 kilometrin päässä Ranskan Polynesian pääsaaresta Tahitista.
Vuosina 1966–1996 Ranska teki Mururoalla ja läheisellä Fangataufan atollilla ydinkokeita. Kokeita vastusti näkyvästi muun muassa Greenpeace-järjestö, jonka laivan Rainbow Warriorin ranskalaiset agentit upottivat Aucklandin satamaan Uudessa-Seelannissa vuonna 1985.
Aiheesta muualla

Kuvia tai muita tiedostoja aiheesta Mururoa Wikimedia Commonsissa
Ranskan Polynesian saaret
| --- | --- |
Australsaaret: Îles Maria | Marotiri | Raevavae | Rapa | Rimatara | Rurutu | Tubuai Gambiersaaret: Akamaru | Angakauitai | Aukena | Kamaka | Kauku | Kouaku | Makapu | Makaroa | Mangareva | Manui | Mekiro | Papuri | Puaumu | Taravai | Temoe | Tokorua | Totegengie Marquesassaaret: Eiao | Hatutu | Motu Iti | Motu Oa | Motu One | Nuku Hiva | Ua Huka | Ua Pu | Fatu Hiva | Fatu Huku | Hiva Oa | Moho Tani | Motu Nao | Tahuata | Terihi Seurasaaret: Motu One | Bora Bora | Huahine | Maiao | Maupiti | Mehetia | Moorea | Mopelia | Raiatea | Scilly | Tahaa | Tahiti | Tetiaroa | Tupai Tuamotusaaret: Ahe | Akiaki | Amanu |Anuanuraro | Anuanurunga | Fakarava | Fangataufa | Hao |  Hereheretue | Hikueru | Makatea | Manihi | Mataiva | Matureivavao | Mururoa | Napuka | Nukutavake | Nukutepipi | Pinaki | Puka-Puka | Pukarua | Reao | Takapoto | Takaroa | Tematangi | Tenararo | Tenarunga | Tepoto Nord | Tepoto Sud | Tikehau | Tikei | Vahanga | Vahitahi | Vairaatea
Matthew & Son

| Matthew & Son Cat Stevens |
| --- | --- | --- |

Studioalbumin tiedot
 Äänitetty : Decca -studiot, Lontoo,  14. heinäkuuta 1966 –  1. helmikuuta 1967
 Julkaistu: 10. maaliskuuta 1967
 Formaatti: LP, CD
 Tuottaja(t): Mike Hurts
 Tyylilaji: folkrock pop
 Kesto: 33.63
 Levy-yhtiö: Deram Records
Listasijoitukset
  7. (huhtikuu 1967)
Cat Stevensin muut julkaisut
|   | Matthew & Son 1967 | New Masters 1967 |
Matthew & Son on brittiläisen laulaja-lauluntekijä Cat Stevensin debyyttialbumi, joka julkaistiin maaliskuussa 1967.
Sille sisältyvät muun muassa hitit "Matthew and Son" ja "I Love My Dog". "Here Comes My Baby" nousi The Tremeloesin cover-versiona brittilistan sijalle 4 helmikuussa 1967.
Kappaleet

Kaikki kappaleet kirjoittanut Cat Stevens, paitsi toisin mainituissa.
A-puoli
Matthew and Son – 2.46
I Love My Dog – 2.23
Here Comes My Baby – 2.58
Bring Another Bottle Baby – 2.44
Portobello Road – 2.29 (säv. Cat Stevens/Kim Fowley)
I've Found a Love – 2.32
I See a Road – 2.11
B-puoli
Baby Get Your Head Screwed On – 2.22
Granny – 3.12
When I Speak to the Flowers – 2.25
The Tramp – 2.11
Come On and Dance – 2.10
Hummingbird – 2.36
Lady – 3.04
Kappaleet > Vuoden 2003 CD-version bonuskappaleet

I'm Gonna Get Me a Gun – 2.14 (stereoversio)
School Is Out – 2.59 (stereoversio)
I Love My Dog – 2.26 (mono singleversio)
Portobello Road – 2.30 (mono singleversio)
Matthew and Son – 2.50 (mono singleversio)
Granny – 3.12 (mono singleversio)
School Is Out – 2.56 (mono singleversio)
I'm Gonna Get Me a Gun – 2.16 (mono singleversio)
Knights of the Cross

| Knights of the Cross Grave Digger |
| --- | --- | --- |

Studioalbumin tiedot
 Julkaistu: 18.5.1998
 Tuottaja(t): Chris Boltendahl, Uwe Lulis
 Tyylilaji: heavy metal, power metal
 Levy-yhtiö: GUN Records
Grave Digger muut julkaisut
| Tunes of War 1996 | Knights of the Cross 1998 | Excalibur 1999 |
Knights of the Cross on saksalaisen power metal -yhtyeen Grave Diggerin täyspitkä studioalbumi, joka julkaistiin 18. toukokuuta 1998.
Kappaleet

Deus lo Vult – 2.28
Knights of the Cross – 4.35
Monks of War – 3.38
Heroes of This Tima – 4.10
Fanatic Assassins – 3.40
Lionheart – 4.33
The Keeper of the Holy Grail – 5.57
Inquisition – 3.47
Baphomet – 4.12
Over the Sea – 3.51
The Curse of Jacques – 4.52
The Battle of Bannockburn – 6.42
Kokoonpano

Chris Boltendahl  (laulaja)
Uwe Lulis (kitara)
Jens Becker (bassokitara)
Stefan Arnold (rummut)
Rolf Köhler (taustalaulu)
Piet Sielck (taustalaulu)
Hacky Hackmann (taustalaulu)
Scott Cochrane (säkkipilli)
Hans Peter Katzenburg (kosketinsoittimet)
Aiheesta muualla

Knights of the Cross discogs.com -sivustolla
Albumi Knights of the Cross Encyclopaedia Metallum -sivustolla (englanniksi)
Maximilian Mechler

Maximiliam Mechler vuonna 2011.
Maximilian Mechler (s. 3. tammikuuta 1984) on saksalainen mäkihyppääjä ja joukkuemäen hopeamitalisti lentomäen MM-kilpailuista Vikersundista 2012.
Mäkihypyn maailmancupissa Mechlerin paras henkilökohtainen sijoitus on kolmas sija Trondheimin suurmäen kilpailusta joulukuussa 2003.
Mechler lopetti uransa mäkihyppääjänä vuonna 2014.
Monika Mihaličková

Monika Mihaličková
| --- | --- |
Syntynyt:  24. marraskuuta 1973  (50 vuotta) Pardubice  
Syntymänimi:  Monika Horváthová 
Isä:  Gejza Horváth  
Sisarukset:  Vladimír Horváth  
muokkaa - muokkaa wikitekstiä - muokkaa Wikidataa
Monika Mihaličková, (os. Horváthová, s. 1973  Horváthová, Tšekkoslovakia) on tšekkiläinen muusikko ja Vapauden liittoa (tšek. Unie Svobody) edustanut kansanedustaja. Mihaličkoválla on psykologian maisterin tutkinto  Masarykin yliopiston filosofian tiedekunnasta. Mihaličková oli yksi Romano hangos -lehden perustajista sekä sen toimittaja. Hän on tehnyt 1980-luvulta ammattimaisesti musiikkia ja toimii säveltäjänä ja sanoittajana.
Vuoden 1998 vaaleissa Mihaličková valittiin Tšekin edustajainhuoneeseen. Hän oli nuorin vuonna 1998 valittu kansanedustaja ja ensimmäinen romanivähemmistön edustaja. Parlamentissa hän oli vetoomusvaliokunnan jäsen ja hallituksen romaniyhteisöasioiden osastojen välisen komission varapuheenjohtaja. Kansanedustajana ollessaan Mihaličková oli mukana romanien koulutusta edistävän Athiganoi-yhdistyksen perustamisessa. Yhdistys järjesti romaniopiskelijoiden ja korkeakoulututkinnon suorittaneiden välisiä tapaamisia. Yksi hänen tärkeänä pitämistään läpisaaduista esityksistään oli lakimuutos, joka salli myös  erityiskouluissa lapsena opiskelleiden jatkaa lukio-opintoihin. Mihaličková sai ensimmäisen lapsensa hieman ennen edustuskauden päättymistä eikä asettunut ehdolle vuoden 2002 vaaleissa mutta jatkoi yhtenä tärkeimmistä romaniliikkeen edustajista.
Aiheesta muualla

Monika Mihaličková parlamentin sivuilla
Moráva

| --- | --- |
Sijainti:  Tríkala, Thessalia, Kreikka
Korkeus merenpinnasta:  1 845 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Moráva (kreik. Μοράβα) eli Kynigós (Κυνηγός) on vuori Thessaliassa Kreikassa. Sen korkeus on 1 845 metriä. Vuori sijaitsee Tríkalan alueyksikön alueella linnuntietä noin 38 kilometriä länsiluoteeseen Tríkalan kaupungista.
Kreosootti

Kreosootilla kyllästettyjä ratapölkkyjä.
Kreosootti (kreosiitti, koliterva, karboliterva) on yleisnimitys useille korkean lämpötilan avulla puusta, kivihiilestä tai kreosoottipensaan pihkasta valmistetuille kemiallisille aineille. Näissä aineissa on jopa satoja erilaisia kemiallisia yhdisteitä, kuten polysyklisiä aromaattisia hiilivetyjä (PAH-yhdisteet), fenoleita ja kresoleita. Kreosoottia on pitkään käytetty puunkyllästysaineena suojaamaan esimerkiksi sähkö- ja puhelinpylväitä ja ratapölkkyjä.
Puusta valmistettu kreosootti on väritöntä tai kellertävää rasvaista nestettä. Kivihiilestä valmistettu on tummaa, öljyistä ja paksua nestettä. Kivihiiliterva ja -piki ovat yleensä paksuja, mustia tai tummanruskeita puoliksi nestemäisiä tai kiinteitä aineita. Kreosootille on tyypillistä pistävä haju, jonka voi aistia esimerkiksi aineella käsitellyistä ratapölkyistä. Kuitenkin kreosootin pitoisuudet ovat ratapölkyissä niin alhaisia, että monet ihmiset jopa sanovat pitävänsä kreosootin aromaattisesta tuoksusta. Kreosootin CAS-numero on 8001-58-9.
Kreosootti on terveydelle vaarallista erityisesti sisältämiensä syöpää ja perimävaurioita aiheuttavien PAH-yhdisteiden takia. Iholle joutuessaan aine saattaa aiheuttaa kirvelyä ja punoitusta sekä ärsyttää hengitystä.
Yleisimmin kreosootilla tarkoitetaan puunsuojaukseen 1800-luvulta asti käytettyä kemikaalia. Ainetta on käytetty myös vanhoissa rakennuksissa kosteuseristeenä.
Kreosootilla kyllästetystä puusta haihtuu tai liukenee myrkyllisiä yhdisteitä. Liuenneista jakeista osa vajoaa vettä raskaampana pohjavesipinnan alapuolelle ja kerrostuu sinne altaiksi saavutettuaan läpäisemättömän maakerroksen.
Kreosootin käyttörajoitukset

Ympäristö- ja terveyshaittojen vuoksi kreosoottia saa Suomessa käyttää vuoden 2003 asetuksen voimaantulon jälkeen vain teollisuudessa ja ammattikäytössä, kuten rautateillä, sähkö- ja puhelinpylväissä, aitauksissa, maataloudessa sekä satamien ja vesiväylien rakentamisessa.
Kreosootilla käsitellyn puun käyttö on kiellettyä tilanteissa, joissa aine voi joutua kosketuksiin ihon kanssa tai joissa puu voi joutua kosketuksiin ravintona käytettävien tuotteiden kanssa tai muuten saastuttaa niitä.
Valtioneuvoston asetuksessa kreosootilla tarkoitetaan seuraavia kemikaaleja

1) Kreosootti, Einecs N:o 232–287–5, CAS N:o 8001–58–9;
2) Kreosoottiöljy, Einecs N:o 263–047–8, CAS N:o 61789–28–4;
3) Kivihiilitervan tisleet, naftaleeniöljyt, Einecs N:o 283–484–8, CAS N:o 84650–04–4;
4) Kreosoottiöljy, asenafteenifraktio, Einecs N:o 292–605–3, CAS N:o 90640–84–9;
5) Kivihiilitervan korkealla kiehuvat tisleet, Einecs N:o 266–026–1, CAS N:o 65996–91–0;
6) Antraseeniöljy, Einecs N:o 292–602–7, CAS N:o 90640–80–5;
7) Kivihiilestä peräisin olevat jalostamattomat tervahapot, Einecs N:o 266–019–3, CAS N:o 65996–85–2;
8) Puukreosootti, Einecs N:o 232–419–1, CAS N:o 8021–39–4;
9) Alhaisen lämpötilan kivihiilitervaöljystä alkalisen pesun jälkeen saatu jäännös, Einecs N:o 310–191–5, CAS N:o 122384–78–5.
Aiheesta muualla

Wikimedia Commonsissa on kuvia tai muita tiedostoja aiheesta .
Kreosootin kansainvälinen kemikaalikortti
OVA-ohje: Kreosootti (Arkistoitu – Internet Archive)
United Nations World Health Organization (WHO): Coal tar creosote, Geneva, 2004 (pdf) (englanniksi)
Finlex: Valtioneuvoston asetus kreosootin ja sillä käsitellyn puun käytön ja markkinoille luovuttamisen rajoittamisesta
Maximilian Levy

| Mitalit | Mitalit | Mitalit |  |
| --- | --- | --- | --- |
|  Maximilian Levy  |  Maximilian Levy  |  Maximilian Levy  |  |
Maa:  Saksa
Miesten ratapyöräily
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | keirin |  |
|  Pronssia | Peking 2008 | joukkuesprintti |  |
|  Pronssia | Lontoo 2012 | joukkuesprintti |  |
| MM-kilpailut  | MM-kilpailut  | MM-kilpailut  |  |
|  Kultaa | Pruszków 2009 | keirin |  |
|  Kultaa | Ballerup 2010 | joukkuesprintti |  |
|  Kultaa | Apeldoorn 2011 | joukkuesprintti |  |
|  Kultaa | Minsk 2013 | joukkuesprintti |  |
|  Hopeaa | Melbourne 2012 | keirin |  |
|  Hopeaa | Minsk 2013 | Keirin |  |
|  Hopeaa | Cali 2014 | joukkuesprintti |  |
|  Pronssia | Palma 2007 | joukkuesprintti |  |
|  Pronssia | Ballerup 2010 | keirin |  |
|  Pronssia | Apeldoorn 2018 | keirin |  |
| EM-kilpailut  | EM-kilpailut  | EM-kilpailut  |  |
|  Kultaa | Pruszków 2010 | joukkuesprintti |  |
|  Kultaa | Apeldoorn 2013 | joukkuesprintti |  |
|  Kultaa | Apeldoorn 2013 | keirin |  |
|  Kultaa | Berliini 2017 | keirin |  |
|  Kultaa | Plovdiv 2020 | eräajo |  |
|  Kultaa | Plovdiv 2020 | keirin |  |
|  Hopeaa | Apeldoorn 2011 | eräajo |  |
|  Hopeaa | Berliini 2017 | joukkuesprintti |  |
|  Pronssia | Grenchen 2015 | joukkuesprintti |  |
Maximilian Levy (s. 26. kesäkuuta 1987 Berliini) on saksalainen ratapyöräilyn olympiamitalisti. Hänellä on yksi olympiahopea ja kaksi olympiapronssia vuosien 2008 ja 2012 kesäolympialaisista. Levy on myös nelinkertainen maailman- ja kuusinkertainen Euroopan-mestari. MM-hopea- ja pronssimitaleja hänellä on kolme, EM-hopeaa kaksi ja EM-pronssia yksi kappale. Lisäksi hänellä on useita mitaleita nuorten EM- ja MM-kilpailuissa. Sprintteihin erikoistunut Levy on kilpaillut Team Erdgas 2012:n riveissä.
Mouríki

Empórion kylä, taustalla Mouríki- ja Áskio-vuoret.
| --- | --- |
Sijainti:  Kastoriá ja Kozáni, Länsi-Makedonia, Kreikka
Korkeus merenpinnasta:  1 703 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mouríki (kreik. Μουρίκι) on Áskio-vuoren massiiviin kuuluva vuori Makedoniassa Pohjois-Kreikassa. Sen korkeus on 1 703 metriä.
Mouríki sijaitsee Kastorián ja Kozánin alueyksiköiden rajalla Länsi-Makedonian alueella. Vuori on Áskiovuorten jatke, mutta geologisesti erillinen, sillä se on liuskekiveä Áskion ollessa kalkkikiveä. Vuoren korkeimmasta huipusta käytetään samaa nimeä kuin koko vuoresta. Muita korkeita huippuja ovat Pétra Márkou (Πέτρα Μάρκου, 1 655 m), Akónia (Ακόνια, 1 468 m), Kástro Zóta (Κάστρο Ζώτα, 1 413 m) ja Gkoúfa (Γκούφα, 1 285 m).
Eordaían kunnan Mouríkin kunnallisyksikkö, entinen itsenäinen kunta, on saanut nimensä vuoresta.